પુરાણા જમાનામાં તેમજ આજે પણ ચાંલ્લો ચલણમાં છે. તમે કોઇ લગ્નમાં જશો તો મંડપમાં પ્રવેશતાં જ તમને જમણી બાજુએ ગોઠવેલ ટેબલની પેલી તરફની બે ખુરશીઓમાં ચાંલ્લો લખવા બેઠેલા બે જણા દેખાશે. હોટલોમાં જમ્યા પછી બિલ ચૂકવવાનો રિવાજ હોય છે. અહીં તમે આગોતરું બિલ ચાંલ્લાના નામે અદા કરી શકો છો. વર્ષો પૂર્વે અમારી જ્ઞાતિમાં પરણેલી દીકરીનાં મા-બાપને કંકોતરી આપવા સાથે ચોખ્ખું કહેવામાં આવતું કે લગ્ન જોવા આવજો. (માત્ર લગ્ન જોવા) જમવા નહીં અને ચાંલ્લો તો ખરો જ. (એ સમજી જવાનું) અને આમ પણ તમારાથી દીકરીના ઘરનું ખવાતું હશે!